laion/Wikipedia-Exotic huggingface dataset:
ძამის ეკლესია

ძამის ეკლესია — ნაეკლესიარი ხაშურის მუნიციპალიტეტის სოფელ ალექსანდრესწყაროდან 5-6 კმ-ზე, ნასოფლარ ძამის სამხრეთ-დასავლეთით სასაფლაოზე, ფიჭვნარში. ეკლესია დარბაზულია (8,3 X 5 მ), ნაგებია ნატეხი ქვიშაქვით. ძეგლი ძლიერ დაზიანებულია. შემორჩენილია დასავლეთი კედელი 2,5 მეტრის სიმაღლეზე და საკურთხევლის ნაწილი ერთი მეტრის სიმაღლეზე. შესასვლელი სამხრეთიდან ჰქონია. აფსიდი ნახევარწრიულია. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 422.
კოტ-დ’ივუარის მეორე სამოქალაქო ომი

კოტ-დ’ივუარის მეორე სამოქალაქო ომი — მწვავე პოლიტიკური კრიზისი კოტ-დ’ივუარში. დაიწყო საპრეზიდენტო არჩევნების მეორე ტურის შემდეგ, 2010 წლის 28 ნოემბერს. მიმდინარეობდა ქუჩის შეტაკებები კოტ-დ’ივუარის სახალხო ფრონტის ლიდერ, მოქმედ პრეზიდენტ ლორან გბაგბოსა და მის მოწინააღმდეგე ალასან უატარას მომხრეებს შორის, რომლებიც მხარს უჭერდნენ გაერთიანებული რესპუბლიკელების პარტიას. არეულობის პერიოდში დაიღუპა 1000 ადამიანი. კოტ-დ’ივუარის პირველი სამოქალაქო ომი სამოქალაქო ომების სია Thousands Flee Ivory Coast as President Gbagbo Refuses to Cede Power - video report by Democracy Now! Statement of the African Union Observer Mission დაარქივებული 2011-01-25 საიტზე Wayback Machine. ↑ Ivory Coast Strike Called to Force Gbagbo Out. Abcnews.go.com. ციტირების თარიღი: 2010-01-03. ↑ Post a Job. (2010-12-16) Ivory Coast Opposition Says 32 Supporters Killed. BusinessWeek. ციტირების თარიღი: 2010-01-03.
საბანა-კამაგუეის არქიპელაგი

საბანა-კამაგუეის არქიპელაგი (ესპ. Archipiélago de Sabana-Camagüey) — კუნძულთა ჯგუფი ატლანტის ოკეანეში, კუბის ჩრდილოეთ სანაპიროს გასწვრივ. არქიპელაგი ვრცელდება მატანსასის, ვილია-კლარას, სანქტი-სპირიტუსის, სიეგო-დე-ავილისა და კამაგუეის პროვინციების ჩრდილოეთით. ისაზღვრება ატლანტის ოკეანის წყლებითა და ნიკოლასისა და ძველი ბაჰამის სრუტეებით. კუნძულთა ჯგუფი ვრცელდება ჩრდილო-დასავლეთიდან (იკაკოსის ნახევარკუნძულიდან) სამხრეთ-აღმოსავლეთისაკენ (ნუევიტასის ყურემდე) დაახლოებით 475 კმ-ზე. არქიპელაგის საერთო ფართობია 75,000 კმ². საბანა-კამაგუეის არქიპელაგი მოიცავს 2517 რიფსა და კუნძულს. დასავლეთ ნაწილს შეადგენს ხარდინეს-დელ-რეის არქიპელაგი, რომელიც აერთიანებს მცირე კუნძულებს: კაიო-კოკოს, კაიო-გილერმოს, კაიო-რომანოსა და სხვა. მარჯნის რიფები და პლაჟები ხელს უწყობენ ტურიზმის განვითარებას. ↑ 1.0 1.1 Mapping Interactivo. (March 2005)Mangroves variability in the Sabana-Camaguay Archipellago. დაარქივებულია ორიგინალიდან — 2007-08-08. ციტირების თარიღი: 2007-10-16. ↑ Environment Cuba. Sabana-Camaguey Project. დაარქივებულია ორიგინალიდან — 2007-07-07. ციტირების თარიღი: 2007-10-13. (ესპანური)
პიროვნება

პიროვნება — უნიკალური ფსიქოლოგიური თვისებების რთული ერთობლიობა, რომელიც განსხვავებულ სიტუაციებში და სხვადასხვა დროს გავლენას ახდენს ინდივიდის ქცევის თავისებურებებზე. ფსიქოლოგმა გორდონ ოლპორტმა (Allport, 1937), არსებული ლიტერატურული მასალის ანალიზის საფუძველზე ცნება „პიროვნების“ ორმოცდაათამდე განმარტება გამოყო, რომელიც კატეგორიებში დააჯგუფა. ძირითადად გამოიყო ორი მიდგომა: ბიოსოციალური — ამ კატეგორიაში გაერთიანებული თეორიების მიხედვით პიროვნების მეცნიერული განმარტება დიდად არ განსხვავდება ამ ცნების ყოველდღიური, არამეცნიერული გაგებისგან. ისინი პიროვნებას განიხილავენ, როგორც სოციალურ სასტიმულო ღირებულებას და სწორედ გარშემომყოფთა რეაქცია განსაზღვრავს ინდივიდის პიროვნებას. ოლპორტი კატეგორიულად ეწინააღმდეგება იმ მოსაზრებას, რომ პიროვნება შედგება მხოლოდ სხვათა რეაქციებისგან და უპირატესობას ბიოფიზიკურ მიდგომას ანიჭებს. ბიოფიზიკური — ამ კატეგორიაში გაერთიანებული თეორიების თანახმად, პიროვნება სუბიექტის მახასიათებებისა და ნიშნების ერთობლიობას წარმოადგენს და არა სოციალურ რეაქციებს. ბიოფიზიკური თეორიების მიხედვით, პიროვნება შეიძლება დავაკავშიროთ ინდივიდისათვის დამახასიათებელ თვისებებთან, რომლებიც ექვემდებარება ობიექტურ აღწერასა და გაზომვას. განსაზღვრებების მეორე მნიშვნელოვანი ტიპი (რომელსაც განსაზღვრება-ომნიბუსსაც უწოდებენ) ტერმინ „პიროვნებას“ იყენებს იმ ყველაფრის აღსანიშნავად, რაც ინდივიდს ეხება და თეორეტიკოსი ინდივიდის აღწერისას ჩამოთვლის მისი აზრით ყველაზე მნიშვნელოვან გაგებებს, რომლებიც ქმნიან პიროვნებას. სხვა განსაზღვრებებში კი ხაზი ესმება პიროვნების მაინტეგრირებელ ან ორგანიზაციულ ფუნქციას. იგულისხმება, რომ პიროვნება წარმოადგენს განსხვავებული დისკრეტული რეაქციების სტრუქტურას ან ორგანიზაციას. აგრეთვე, როგორც ორგანიზაცია, რომელიც წარმოადგენს პიროვნების აქტივობის შედეგს. აქტივობა კი ინდივიდის შიგნით არსებული ძალით წარიმართება. პიროვნება არის ის, რაც აწესრიგებს, ათანხმებს და წარმართავს ინდივიდუალური ქცევის სხვადასხვა სახეს. სხვა განსაზღვრებები პიროვნებას ქცევის ინდივიდუალურ თუ უნიკალურ ასპექტთან აიგივებენ. ამ შემთხვევაში, პიროვნების ცნება იხმარება როგორც იმ მახასიათებლის აღსანიშნად, რომელიც ინდივიდს დანარჩენი ადამიანებისაგან განასხვავებს. საბოლოოდ, არსებობს ისეთი მოსაზრებაც, რომლის თანახმად პიროვნება ინდივიდის არსს წარმოადგენს. ამ განსაზღვრებებში ხაზი ესმება იმას, რომ პიროვნება არის ის, რასაც ადამიანი სინამდვილეში წარმოადგენს, ანუ პიროვნება მოიცავს იმას, რაც ადამიანის ყველაზე ტიპური და ღრმა მახასიათებელია. C.S.Hall, G.Lindsey. Theories of Personality ფ. ზიმბარდო, რ. გერიგი. ფსიქოლოგია და ცხოვრება
ხარდინეს-დელ-რეი

ხარდინეს-დელ-რეი (ესპ. Jardines del Rey) — კუნძულთა ჯგუფი ატლანტის ოკეანეში, კუბის ჩრდილოეთ სანაპიროს გასწვრივ. სიეგო-დე-ავილისა და კამაგუეის პროვინციების ჩრდილოეთით. შედგება მარჯნის რიფებისაგან. ჩრდილო-დასავლეთიდან სამხრეთ-აღმოსავლეთისაკენ გადაჭიმულია 200 კმ-ზე. ეკუთვნის საბანა-კამაგუეის არქიპელაგს. კუნძულს სახელი უწოდეს ესპანელმა კონკისტადორებმა 1513 წელს იმდროინდელი ესპანეთის მეფის ფერდინანდ II-ს პატივსაცემად. არქიპელაგის შემადგენლობაშია ცნობილი კუნძულები კაიო-კოკო და კაიო-გილერმო. ხარდინეს-დელ-რეის არქიპელაგის ტერიტორიაზეა 2002 წელს დაარსებული ელ-ბაგის ბუნებრივი პარკი, რომელიც მდიდარია ფლორითა და ფაუნით. კუნძულ კაიო-კოკოზე მდებარეობს ხარდინეს-დელ-რეის აეროპორტი. ხარდინეს-დელ-რეი (ესპანური) ↑ Cuba Tourism Department. Jardines del Rey. დაარქივებულია ორიგინალიდან — 2007-06-07. ციტირების თარიღი: 2007-08-10.
კაიო-კოკოს აეროპორტი

კაიო-კოკოს აეროპორტი (ესპ. Aeropuerto de Cayo Coco) — ყოფილი აეროპორტი კუნძულ კაიო-კოკოზე (კუბა). წარმოადგენდა საერთაშორისო კომერციულ აეროპორტს, რომელიც ფუნქციონირებდა 2002 წლამდე. ასრულებდა ჩარტერულ რეისებს ევროპელი და კანადელი ტურისტებისთვის. ასაფრენ-დასაჯდომი ზოლი დღეისათვის ემსახურება საავტომობილო გზის ახალ მარშრუტს. 2002 წლიდან კაიო-კოკოს აეროპორტი შეცვალა ხარდინეს-დელ-რეის აეროპორტმა. ხარდინეს-დელ-რეის აეროპორტი კაიო-კოკოს აეროპორტი (ინგლისური) კაიო-კოკოს აეროპორტი დაარქივებული 2011-08-08 საიტზე Wayback Machine. (ინგლისური)
ცნობიერება

ცნობიერება — შინაგანი მოვლენებისა და გარემოს პირობების ცნობიერად აღქმის მდგომარეობა. ჩვეულებრივი, ფხიზელი ცნობიერება მოიცავს აღქმებს, აზრებს, გრძნობებს, წარმოდგენებსა და სურვილებს მოცემულ მომენტში. პირობითად შესაძლებელია ცნობიერების 3 დონის განსაზღვრა: ბაზისური დონე — შინაგანი და გარეგანი სამყაროს ცნობიერება. ამ დონეზე ჩვენ სხვადასხვა შეგრძნების გაცნობიერება, შემჩნევა შეგვიძლია. იმის ასახვა, გააზრება, რასაც ვაცნობიერებთ. ამ დონეზე სიმბოლურ ცოდნას ვიყენებთ, რომელიც გვათავისუფლებს რეალურ ობიექტებსა და მიმდინარე მოვლენებზე მიჯაჭვულობისგან და უფრო ზოგად ხასიათს ატარებს. უმაღლესი დონე — საკუთარი თავის, როგორც ცნობიერი, მოაზროვნე ინდივიდის გაცნობიერება, ანუ თვითცნობიერება. ამ დონეზე პიროვნულად განცდილი მოვლენების ავტობიოგრაფიულად შემეცნება ხდება. ცნობიერების ხელმისაწვდომობის მიხედვით გამოიყოფა შემდეგი სახის პროცესები: არაცნობიერი პროცესები — პროცესები, რომლებიც მიმდინარეობს ცნობიერებისა თუ მეხსიერების ჩარევის გარეშე (მაგ.: სუნთქვის პროცესი). ადამიანის ქცევაზე არაცნობიერი ძალების ზეგავლენის შესახებ პირველი თეორია ზიგმუნდ ფროიდს ეკუთვნის. მის თანახმად, ფსიქიკური პროცესები არასასიამოვნო ცხოვრებისეულ მოგონებებს და ტაბუირებულ სურვილებს პერმანენტულად დევნიან ცნობიერებიდან. ფროიდის ახალი ხედვა ეწინააღმდეგებოდა მანამდე არსებულ ჯონ ლოკისეულ ხედვას, რომლის თანახმად ადამიანს, როგორც რაციონალურ არსებას, ფსიქიკის ყველა პროცესზე მიუწვდება ხელი. წინარეცნობიერი მეხსიერება — ისეთი ტიპის ინფორმაციას მოიცავს, რომელიც მოცემულ მომენტში ცნობიერი არაა, მაგრამ საჭიროების შემთხვევაში ცნობიერდება. წინარეცნობიერში ინფორმაცია შეუმჩნევლად არსებობს, მაგრამ აუცილებლობის შემთხვევაში მისი ამოტანა ადვილად ხდება. ცნობიერების განვითარება, უპირველეს ყოვლისა, გარემოსთან ადაპტაციის ფუნქციასთან არის დაკავშირებული. ამას ის სამი გზით ახორციელებს: შემზღუდავი ფუნქცია — ის ამცირებს შემომავალ სტიმულთა ნაკადს შემჩნეული და ყურადღების ცენტრში მოხვედრილი სტიმულების რაოდენობის შეზღუდვით. სელექციური (შერჩევითი) შენახვის ფუნქცია — ცნობიერება საშუალებას გვაძლევს შევარჩიოთ და შევინახოთ ის სტიმულები, რომელთა ანალიზი, ინტერპრეტაცია და მათზე რეაგირება გვსურს მომავალში. ანუ საჭიროებისდა მიხედვით, ცნობიერება გამოცდილების კლასიფიცირებისა თუ იგნორირების საშუალებას გვაძლევს. დამგეგმარებელი(აღმასრულებელ-მაკონტროლებელი) ფუნქცია — ალტერნატივების გააზრება, განხილვა და სხვადასხვა შესაძლო შედეგის წარმოსახვა წარსულ ცოდნაზე დაყრდნობით. ცნობიერება ამ ფუნქციის მეშვეობით თავს ართმევს ძლიერ სურვილებს, როდესაც ისინი ეწინააღმდეგებიან მორალურ ან პრაქტიკულ მიზნებს. ზიგმუნდ ფროიდი ჯონ ლოკი ფსიქოანალიზი ფ. ზიმბარდო, რ. გერიგი. ფსიქოლოგია და ცხოვრება Anthropology of Consciousness დაარქივებული 2011-06-08 საიტზე Wayback Machine. Consciousness and Cognition Consciousness & Emotion Consciousness Studies დაარქივებული 2012-10-23 საიტზე Wayback Machine. at the Open Directory Project Journal of Consciousness Studies
საქართველოს პიონერი

საქართველოს პიონერი — ვაშლის სასუფრე ჯიში. მიღებულია ზამთრის ოქროსფერი პარმენისა და ზამთრის ბანანის შეჯვარებით. უმეტესად გავრცელებულია აღმოსავლეთ საქართველოში. ხე ინტენსიურად იზრდება. აქვს მომრგვალო-პირამიდული ვარჯი, მსხვილი და მომრგვალო ფორმის (ფუძესთან განიერი) ნაყოფი, თხელი, მოყვითალო, ღია წითლად შეფერილი კანი, რომელსაც მუქი წყვეტილი ზოლები დასდევს. რბილობი მოყვითალოა, საშუალო სიმკვრივისა, ნაზი, წვნიანი, კარგი არომატი და გემო აქვს. ტრანსპორტაბელურია. ხე მსხმოიარობას იწყებს მე-5 — მე-6 წელს, უხვმოსავლიანია. ქართული საბჭოთა ენციკლოპედია, ტ. 9, თბ., 1985. — გვ. 179.
საქართველოს რევოლუციური კომიტეტი

საქართველოს რევოლუციური კომიტეტი, საქართველოს რევკომი — საბჭოთა ხელისუფლების დროებითი საგანგებო ორგანო, რომელიც შეიქმნა საბჭოთა რუსეთ-საქართველოს ომის დროს, 1921 წლის 16 თებერვალს საქართველოს კომპარტიის ხელმძღვანელობით. გამოცხადდა წითელი არმიის მიერ ოკუპირებულ შულავერში, რის გამოც არაოფიციალურად „შულავერის მთავრობასაც“ უწოდებდნენ. საქართველოს ოკუპაციისა და საბჭოთა ხელისუფლების დამყარების შემდეგ რევკომი ასრულებდა ხელისუფლების საგანგებო ორგანოს როლს, რომელსაც ოფიციოზი განმარტავდა, როგორც „პროლეტარიატის დიქტატურის გარდამავალი ხასიათის პოლიტიკურ-სახელმწიფოებრივი ფორმის ფუნქციას“. მისი მოვალეობა იყო დამოუკიდებელი საქართველოს სახელმწიფო ხელისუფლების ორგანოების ლიკვიდაცია და ახალი ხელისუფლების ორგანოების შექმნა, საბჭოების არჩევნებამდე „რევოლუციური წესრიგის“ უზრუნველყოფა და „პირველი რევოლუციური გარდაქმნების“ განხორციელება. საქართველოს რევოლუციური კომიტეტის შემადგენლობაში შედიოდნენ: ფილიპე მახარაძე, მამია ორახელაშვილი, შალვა ელიავა, გიორგი ელისაბედაშვილი, საშა გეგეჭკორი, ამაიაკ ნაზარეტიანი და ბესარიონ კვირკველია. 1921 წლის 25 თებერვალს საქართველოს რევოლუციური კომიტეტმა ხელში აიღო ძალაუფლება თბილისში და შეუდგა ბოლშევიკური ცენტრალური და ადგილობრივი ორგანოების შექმნას. 8 მარტის სხდომაზე აირჩიეს მისი პრეზიდიუმი ფილიპე მახარაძის თავმჯდომარეობით. პრეზიდიუმმა პრინციპილად მოიწონა საგუბერნიო, სამაზრო, საქალაქო, სათემო და სასოფლო რევკომების სისტემა, რომელთაც საქართველოს ხელისუფლების მიერ ევაკუირებულ ადგილებზე ქმნიდნენ ბოლშევიკები და პარტიული ორგანოები დანიშვნის წესით. საქართველოს რევოლუციური კომიტეტმა გაუქმებული სამინისტროების ნაცვლად შექმნა სახელმწიფო მმართველობის ახალი ორგანოები — სახალხო კომისარიატები და სახალხო კომისართა საბჭო. 11 მარტს საქართველოს არმია და სახალხო გვარდია დაშლილად გამოაცხადა და წითელი არმიის ქართული ნაწილების შექმნას შეუდგა. 24 მარტს დაითხოვა საქართველოს დამფუძნებელი კრება, 22 მარტის დეკრეტით საფუძველი ჩაუყარა სასამართლოს გარდაქმნას; შექმნა მილიცია და საგანგებო კომისია ანტი-საბჭოთა მოძრაობასთან საბრძოლველად. სახალხო მეურნეობის მართვისთვის შექმნა სახალხო მეურნეობის უმაღლესი საბჭო, დაიწყო რესპუბლიკაში ეროვნული უმცირესობათა სახელმწიფოებრივი მოწყობა ავტონომიის ფორმით. რევოლუციური კომიტეტები კაჭარავა ი., ქართული საბჭოთა ენციკლოპედია, ტ. 9, თბ., 1985. — გვ. 179-180.
რუსეთის მეცნიერებათა აკადემიის აღმოსავლეთმცოდნეობის ინსტიტუტი

რუსეთის მეცნიერებათა აკადემიის აღმოსავლეთმცოდნეობის ინსტიტუტი (რუსულად Институт востоковедения РАН (აბრევიატურა - ИВ РАН)) სამეცნიერო-კვლევითი ინსტიტუტი აზიისა და ჩრდილოეთ აფრიკის კომპლექსური კვლევის დარგში. მისამართი: 107031, Москва, Рождественка, д. 12. ინსტიტუტის დირექტორი: პროფესორი ვიტალი ნაუმკინი (Наумкин Виталий Вячеславович) ინსტიტუტი დაარსებულ იქნა 1818 წლის ოქტომბერში სანქტ-პეტერბურგში თავდაპირველი სახელწოდებით „საიმპერატორო სამეცნიერო აკადემიასთან არსებული აზი(ატ)ური მუზეუმი“. 1950 წლიდან ინსტიტუტი ფუძნდება მოსკოვში. 1960-1970 წ.წ. სამეცნიერო-კვლევითი დაწესებულებას შეუცვალეს სახელი და ეწოდა „აზიის ხალხთა ინსტიტუტი“. ინსტიტუტის სანქტ-პეტერბურგის ფილიალს 2007 წელს გამოეყო ცალკე ინსტიტუტი - აღმოსავლური ხელნაწერების ინსტიტუტი (Институт восточных рукописей РАН (ИВР РАН)). არაბული და ისლამური კვლევების ცენტრი შუა აზიის, კავკასიის და ურალ-ვოლგისპირეთის შესწავლის ცენტრი ინდოეთის კვლევების ცენტრი იაპონიის კვლევების ცენტრი ისრაელის კვლევების განყოფილება ჩინეთის კვლევების განყოფილება კორეისა და მონღოლეთის კვლევების განყოფილება აზიის ხალხთა ლიტერატურების განყოფილება შედარებითი კულტუროლოგიის განყოფილება შედარებით-თეორიული კვლევების განყოფილება ახლო და შუა აღმოსავლეთის ქვეყნების კვლევების განყოფილება სამხრეთ-აღმოსავლეთი აზიის კვლევების განყოფილება ეკონომიკური კვლევების განყოფილება სამხრეთ-წყნარი ოკეანის კვლევების განყოფილება აზიის ხალხთა კვლევების განყოფილება აზია ი აფრიკა სეგოდნია (ჟურნალი)
ხარდინეს-დელ-რეის აეროპორტი

ხარდინეს-დელ-რეის აეროპორტი (ესპ. Aeropuerto Internacional de Jardines del Rey) — აეროპორტი კუნძულ კაიო-კოკოზე (კუბა). გაიხსნა 2002 წლის 26 დეკემბერს. ხარდინეს-დელ-რეის აეროპორტმა შეცვალა კაიო-კოკოს აეროპორტი, რომელიც მისგან დასავლეთით 10 კილომეტრითაა დაშორებული. ყოველწლიურად ათასობით კანადელ და ევროპელ დამსვენებელს ემსახურება აეროპორტი. რეისები სრულდება კაიო-კოკოსა და კაიო-გილერმოს კუნძულებზე. კაიო-კოკოს აეროპორტი Equipment, airports, routes and colleagues (ინგლისური)
ხარდინეს-დე-ლა-რეინა

ხარდინეს-დე-ლა-რეინა (ესპ. Archipiélago de los Jardines de la Reina) — არქიპელაგი კარიბის ზღვაში, კუბის სამხრეთ სანაპიროსთან. სახელი უწოდა ქრისტეფორე კოლუმბმა ესპანეთის დედოფლის პატივსაცემად. ფართობი 2,170 კმ². დღეისათვის კუნძული წარმოადგენს ეროვნულ პარკს და ქმნის კუბის ერთ-ერთ უმსხვილეს დაცულ ტერიტორიას. ხარდინეს-დე-ლა-რეინა ვრცელდება ანა-მარიასა და გუაკანაიაბოს ყურეებს შორის. ჩრდილო-დასავლეთიდან სამხრეთ-აღმოსავლეთისაკენ არქიპელაგი გადაჭიმულია 150 კმ-ზე. აერთიანებს 600-ზე მეტ რიფსა და კუნძულს. დაივინგისა და თევზჭერის პოპულარული ადგილია. ხარდინეს-დე-ლა-რეინა (ესპანური)
კოლორადოსის არქიპელაგი

კოლორადოსის არქიპელაგი (ესპ. Archipiélago de los Colorados) — კუნძულთა ჯგუფი კუბის ჩრდილოეთ-დასავლეთ სანაპიროსთან. განვითარებულია თევზჭერა და ტურიზმი. იჭერენ კიბოსნაირებს, ღრუბლებს, ხამანწკებსა და თინუსს. კოლორადოსის არქიპელაგი ვრცელდება პინარ-დელ-რიოს პროვინციის ჩრდილოეთ სანაპიროსთან, მექსიკის ყურის სიახლოვეს. გადაჭიმულია დაახლოებით 100 კმ-ზე. არქიპელაგთან მდებარეობს ქალაქი პინარ-დელ-რიო. კუბის გეოგრაფია ↑ Encarta (spanish). Archipiélago de los Colorados. დაარქივებულია ორიგინალიდან — 2009-10-31. ციტირების თარიღი: 2007-10-16. (ესპანური) ↑ კოლორადოსის არქიპელაგი დაარქივებული 2007-11-03 საიტზე Wayback Machine. (ინგლისური)
მირიან მირიანაშვილი

მირიან მირიანაშვილი (დ. 1 იანვარი, 1961, თბილისი) — ქართველი პოლიტიკოსი და იურისტი. 1983 წელს დაამთავრა თბილისის სახელმწიფო უნივერსიტეტი გეოფიზიკის სპეციალობით, 1999 წელს კი იმავე უნივერსიტეტის იურიდიული ფაკულტეტი. 1987 წელს ასპირანტურის დამთავრების შემდეგ იქვე ეწეოდა სამეცნიერო და პედაგოგიურ საქმიანობას. 80-იანი წლების მეორე ნახევრიდან ეროვნულ-განმათავისუფლებელი მოძრაობის მონაწილეა. სხვადასხვა დროს იყო საქართველოს სახალხო ფრონტის გამგეობის, „მრგვალი მაგიდა — თავისუფალი საქართველოს“ მუდმივი საბჭოს წევრი და საუნივერსიტეტო მოძრაობის თავმჯდომარე. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). იყო საკონსტიტუციო კომისიის წევრი და 1991 წლის 31 მარტის დამოუკიდებლობის შესახებ რეფერენდუმის ერთ-ერთი ორგანიზატორი. 1995-1998 წლებში საქართველოს რეფორმატორთა კავშირის ორგ. მდივანია შემდეგ პოლიტ. მდივანი. 1999-2001 წლებში იყო ერთიანი ნაციონალური მოძრაობის თავმჯდომარე. მირიან მირიანაშვილი — საქართველოს ეროვნული ბიბლიოთეკა მირიან მირიანაშვილი — საქართველოს პარლამენტის ოფიციალური საიტი ↑ მირიანაშვილი მირიან. საქართველოს პარლამენტი. ციტირების თარიღი: 18 დეკემბერი, 2017. ↑ მირიან მირიანაშვილი. nplg.gov.ge. ციტირების თარიღი: 18 დეკემბერი, 2017.
შოთა მირიანაშვილი

შოთა მირიანაშვილი (დ. 2 ივლისი, 1936, სოფელი ახალსოფელი, ყვარლის მუნიციპალიტეტი) — ქართველი ალპინისტი. საქართველოს მთამსვლელთა ფედერაციის პრეზიდენტი. იყო სსრკ-ის ჩემპიონი ტრავერსების კლასში (1976, საღრანის დიდი ნალი), სამგზის მეორე (1960, 1975, 1977) და სამგზის მესამე (1965, 1969, 1973) პრიზიორი სასიმაღლო, კლდოვან და ტექნიკურ კლასებში. 1960-70-იან წლებში საქართველოს მთამსვლელთა ნაკრების კაპიტანი და მწვრთნელი. განხორციელებული აქვს მრავალი ასვლა, მათ შორის პირველასვლები როგორც კავკასიონზე ასევე პამირის და ტიან-შანის მთიანეთში. მინიჭებული აქვს საერთაშორისო კლასის სპორტის ოსტატის და საქართველოს დამსახურებული მწვრთნელის წოდებები. თსუ-ის გიორგი ნიკოლაძის სახელობის ალპური კლუბის პრეზიდენტი (1956 წლიდან), საქართველოს მთამსვლელთა ფედერაციის პრეზიდენტი (2000 წლიდან), ხელმძღვანელობდა ასზე მეტ მასობრივ ალპინიადას და სპორტულ-საკვალიფიკაციო შეკრებას. შოთა მირიანაშვილი არის საერთაშორისო კლასის სპორტის ოსტატი, საქართველოს დამსახურებული მწვრთნელი. ასევე არის თსუ-ს ნახევარგამტართა ფიზიკის სამეცნიერო-კვლევითი ინსტიტუტის დირექტორი. მირიანაშვილი შოთა // საქართველოს ოლიმპიელთა კლუბი[მკვდარი ბმული].
აზია ი აფრიკა სეგოდნია (ჟურნალი)

აზია ი აფრიკა სეგოდნია (რუს. «Азия и Африка сегодня» „აზია და აფრიკა დღეს“) გამოდის 1957 წლის მარტიდან (1961 წლამდე გამოდიოდა სახელწოდებით („სოვრემენნი ვოსტოკ“ «Современный Восток» „თანამედროვე აღმოსავლეთი“). აზია ი აფრიკა სეგოდნია აქვეყნებს სტატიებს, წერილებს და მიმოხილვებს აზიისა და აფრიკის ქვეყნების არაოდენ ისტორიისა და კულტურის სხვადასხვა საკითხებზე, არამედ დღევანდელობის არაერთ შიდა პრობლემაზე. ჟურნალში იბეჭდება რეცენზიები, კორესპონდენციები და სხვა მასალები საერთაშორისო ურთიერთობებში მიმდინარე პოლიტიკურ, ეკონომიკურსა და სოციალურ პროცესებზე, აგრეთვე კულტურასა და ხელოვნებაზე. როგორც წესი, სტატიების ავტორებად გვევლინებიან აფრიკისა და აზიის შესაბამისი ქვეყნების, ან რეგიონების დარგებში მომუშავე სპეციალისტები, დოქტორები, პროფესორები. 2007 წელს ჟურნალის დაარსებიდან 50 წელი შესრულდა და გამოვიდა მისი მე-600 ნომერი. ჟურნალის დარგის წამყვან პერიოდიკად ითვლება არა მარტო რუსეთის, არამედ მსოფლიოს მრავალ ქვეყანაში. ჟურნალი იბეჭდება 80 გვერდზე. გამომცემელი: რუსეთის მეცნიერებათა აკადემიის აღმოსავლეთმცოდნეობის ინსტიტუტი (Институт востоковедения РАН) მთავარი რედაქტორი: რუსეთის მეცნიერებათა აკადემიის წევრ-კორესპონდენტი ა. მ. ვასილიევი (А. М. Васильев) აზიისა და აფრიკის ქვეყნების ინსტიტუტი (მოსკოვი) ჟურნალ „აზია ი აფრიკა სეგოდნია“-ს ოფიციალური საინტერნეტო გვერდი დაარქივებული 2011-12-08 საიტზე Wayback Machine.
რუსეთის მეცნიერებათა აკადემიის აღმოსავლურ ხელნაწერთა ინსტიტუტი

რუსეთის მეცნიერებათა აკადემიის აღმოსავლურ ხელნაწერთა ინსტიტუტი (რუსულად Институт восточных рукописей РАН, რუსული აბრევიაციით ИВР РАН) - აღმოსავლეთის წერილობითი ძეგლების, აგრეთვე ძველი და შუასაუკუნეების აზიისა და ჩრდილოეთ აფრიკის ისტორიის კომპლექსური შესწავლის დარგში რუსეთის მეცნიერებათა აკადემიის სამეცნიერო-კვლევითი ინსტიტუტი. მისამართი: ИВР РАН 191186 Санкт-Петербург, Дворцовая набережная, д. 18 Ново-Михайловский дворец ახლო და შუა აღმოსავლეთის განყ-ბა ახლო აღმოსავლეთის სექტორი შუა აღმოსავლეთის სექტორი შორეული აღმოსავლეთის განყ-ბა ძველი აღმოსავლეთის განყ-ბა ხელნაწერებისა და დოკუმენტების განყ-ბა ცენტრალური და შუა აზიის განყ-ბა ცენტრალური აზიის სექტორი სამხრეთ აზიის სექტორი რუსეთის მეცნიერებათა აკადემიის აღმოსავლურ ხელნაწერთა ინსტიტუტის ოფიციალური საიტი
ქართველი ებრაელების სინაგოგა თელ-ავივში

ქართველი ებრაელების სინაგოგა თელ-ავივში — სინაგოგა ისრაელის ქალაქ თელ-ავივის კვარტალ ნევე-შეანანში. აშენდა 1926 წელს ემიგრანტი ქართველი ებრაელების მიერ. პორტალის - "იზრუს" ინფორმაციით, სინაგოგა შეიძლება მალე ბულდოზერებით აიღონ და მის ადგილზე ახალი შენობა ააგონ. გაზეთ "მაარივი"-ს ცნობთ, სინაგოგა რეგისტრირებული არასოდეს ყოფილა და მუნიციპალიტეტის დოკუმენტებში უბრალო ქოხად არის რეგისტრირებული. მისივე ინფორმაციით, "ოდესღაც საქართველოდან ჩასულთა დიდი სათვისტომო თელ-ავივის სამხრეთით თითქმის გაქრა - ადამიანები გაემგზავრნენ, მათი ადგილი კი ათობით ათასმა გასტარბაიტერმა და ინფილტრანტმა აფრიკიდან დაიკავა". სათვისტომოს წარმომადგენლებმა 2011 წლის დეკემბერში ისრაელის იუსტიციის მინისტრს გაუგებრობის გამოსწორების თხოვნით მიმართეს - თუ შენობა სალოცავ სახლად იქნება აღიარებული, მაშინ მის აღებას ვერ შეძლებენ. როგორც გაზეთი იუწყება, სინაგოგის ეზოში ბარი გაიხსნა, რომელშიც არალეგალებს იფარებენ, მის პირდაპირ ორი ჯიხურია განთავსებული, რომელიც ფილიპინელებს ეკუთვნით. თავად სინაგოგაში თითქმის არაფერი ხდება. მიუხედავად ამისა, ქართველ ებრაელთა არამრავალრიცხოვან უხუცესებს მისი შენარჩუნება სურთ, რასაც "სიბილწის ზღვაში სიწმინდის კუნძულს" უწოდებენ. მათი აზრით, სინაგოგა ქართველი ებრაელების ტრადიციის შენარჩუნებას უწყობს ხელს, თუმცა ხელისუფლება მათ არ უსმენს. სასამართლომ შენობის დემონტაჟზე თანხმობა უკვე გასცა, სინაგოგის მრევლი კი კომპენსაციის სახით 290 ათასს შეკელს (თითქმის 60 ათასი ევრო) მიიღებს. ორ კვირაში თელ-ავივში 85 წლის წინ ქართველი ებრაელების მიერ აშენებულ სინაგოგას აიღებენ // Information Agency 'PirWeli'[მკვდარი ბმული]
ვიდა გუერა

ვიდა გუერა (ესპ. Vida Guerra; დ. 19 მარტი, 1974) — ამერიკელი მოდელი, მსახიობი და მომღერალი. წარმოშობით კუბელი. აშშ-ში პოპულარობა მოიპოვა მას შემდეგ, რაც 2002 წელს ფოტოები გადაიღო ინგლისური გასართობი ჟურნალისთვის სახელწოდებით „FHM“. ვიდა გუერა დაიბადა კუბის დედაქალაქ ჰავანაში. მოგვიანებით ემიგრირებული იყო აშშ-ში. არაერთხელ გამოჩნდა ესპანურენოვან სატელევიზიო პროგრამებში. 2005 წლის აპრილში თითქოსდა ვიდა გუერას კამეროფონზე ჰაკერების შეტევა განხორციელდა. ათობით ფოტოსურათი, მათ შორის გუერას შიშველი სურათები ფართოდ გავრცელდა ინტერნეტში. 2006 წლის ივლისში ჟურნალ პლეიბოიში გამოჩნდა ვიდა გუერას პირველი ოფიციალური ფოტოსურათები. იგი ვეგეტარიანელია. შეგიძლიათ იხილოთ მედიაფაილები თემაზე „ვიდა გუერა“ ვიკისაწყობში. ვიდა გუერა კინოფილმების ინტერნეტ-მონაცემთა ბაზაში ოფიციალური საიტი ↑ Model of the Week: Vida Guerra. AskMen.com. დაარქივებულია ორიგინალიდან — ივლისი 2, 2007. ციტირების თარიღი: July 18, 2007. ↑ Vida Guerra: Dangerous Curves Ahead. LatinRapper.com (June 9, 2006). ციტირების თარიღი: July 18, 2007. ↑ PETA makes a veggie statement at Capitol for National Hot Dog Month (July 16, 2010). დაარქივებულია ორიგინალიდან — ივლისი 18, 2010. ციტირების თარიღი: July 16, 2010.
ვაუ (სამხრეთი სუდანი)

ვაუ (ინგლ. Wau, არაბ. واو) — ქალაქი სამხრეთ სუდანში. შტატ დასავლეთი ბაჰრ-ელ-ღაზალის ადმინისტრაციული ცენტრი. ქვეყანაში სიდიდით მეორე ქალაქი. მდებარეობს მდინარე ჯურის დასავლეთ ნაპირზე, დაახლოებით 650 კმ-ით ჩრდილო-დასავლეთით ქვეყნის დედაქალაქ ჯუბიდან. ქალაქში არსებობს ბაჰრ-ელ-ღაზალის უნივერსიტეტი, ვიწროლიანდაგიანი რკინიგზის სადგური და ასფალტირებული ასაფრენ-დასაჯდომი ზოლიანი აეროდრომი. 2008 წლის აღწერით ქალაქის მოსახლეობის რაოდენობა შეადგენს 118 331 ადამიანს. მოსახლეობას წარმოადგენს ბევრი სხვადასხვა ეთნიკური ჯგუფი, მათ შორის: ფერტიტის, დინკას, ლუოს და არაბი ხალხი. მოსახლეობის რაოდენობის დინამიკა წლების მიხედვით: ქალაქი ვაუ კათოლიკური ეპარქიის ცენტრია. ლუოლ დენგი, ნაციონალური საკალათბურთო ასოციაციის კალათბურთელი. ალეკ ვეკი, სუპერმოდელი. Location of Wau At Google Maps Human Rights Watch (1999) Famine in Sudan, 1998: The Human Rights Causes. ↑ calculate travel time. Estimated Road Distance Between Juba And Wau. Travelmath.com. ციტირების თარიღი: 2013-04-11. ↑ Citypopulation ↑ Estimated Population of Wau (1973 - 2010). World-gazetteer.com. ციტირების თარიღი: 2013-04-11.[მკვდარი ბმული]
იუმური

იუმური (ესპ. Yumurí) — მდინარე კუბაში, ქალაქ მატანსასის სიახლოვეს. იუმურის ხეობა მიჩნეულია ერთ-ერთ ყველაზე პეიზაჟურად მთელს კუნძულზე.ხეობა დაქსელილია 150 მ სიმაღლის ბორცვთა სისტემით, საიდანაც შესანიშნავად მოჩანს ბუნების მშვენიერი ხედები. აქ მდებარე მნიშვნელოვანი ძეგლია მონსერატის ერმიტაჟი. კუბის მდინარეების სია Yumuri River Valley დაარქივებული 2011-10-27 საიტზე Wayback Machine. ↑ Cuban Tourist Commission and Sightseeing Trips [1] დაარქივებული 2011-12-16 საიტზე Wayback Machine.